આ રીતે સપ્તક બન્યું છે અમદાવાદની 'વાઇબ્રન્ટ' ઓળખ\nસપ્તકના વિદ્યાર્થીઓ

સંગીત મહોત્સવ સપ્તક દ્વારા અમદાવાદે આ મહેણું ભાંગી નાખ્યું છે અને ધીમે ધીમે શાસ્ત્રીય સંગીતમાં અમદાવાદ આખા દેશમાં વાઇબ્રન્ટ બની ગયું છે. વાઇબ્રન્ટ ગુજરાત બિઝનેસ સમીટ ગુજરાતની ધંધાકીય ઓળખ છે કે નહીં એ વિશે અનેક લોકોમાં મતભેદ છે પણ સપ્તકે ચોક્કસ પોતાને અમદાવાદની વાઇબ્રન્ટ ઓળખ તરીકે સ્થાપિત કર્યું છે. 

છેલ્લાં 40 વર્ષથી જાણીતા સિતારવાદક મંજુ મહેતા અને તેમના પતિ તબલાવાદક સ્વ. પંડિત નંદન મહેતાના પ્રયત્નોથી સપ્તકે શાસ્ત્રીય સંગીતના કેન્દ્ર તરીકે આગવી છાપ ઊભી કરી છે. 

દર વર્ષે 1થી 13 જાન્યુઆરી દરમિયાન આ સમારોહ યોજાતો સપ્તક સમારોહ હમણાં જ પૂરો થયો છે ત્યારે એની આ ખાસિયતો માણવા જેવી છે. 

આવી રીતે સપ્તકની શરૂઆત થઈ

અનુશ્કા શંકર

39 વર્ષ પહેલાં પંડિત રવિશંકરનાં શિષ્યા મંજુ મહેતા અને પંડિત કિશન મહારાજના શિષ્ય પંડિત નંદન મહેતાએ પોતાના ગુરુઓને આમંત્રણ આપીને એક નાની બેઠકનું આયોજન કરેલું. 

જેમાં માત્ર મિત્રો અને પરિવારજનો હાજર હતા. 

ધીરે-ધીરે તેમાં આમંત્રિતો માટેની બેઠકો ઉમેરાઈ, શ્રોતાઓની સંખ્યા વધતા આયોજન સ્થળ પણ બદલાતાં રહ્યાં. 

હવે 1થી 13 જાન્યુઆરી સુધી દર વર્ષે અમદાવાદ ખાતે યોજાતો આ સપ્તક સંગીત સમારોહ યોજાય છે. 

જેમાં દરરોજના લગભગ બેથી અઢી હજાર શ્રોતાઓ આવે છે. આ મહોત્સવ દરમિયાન 500 જેટલાં વિદેશી મહેમાનો પણ આવે છે.

સપ્તક સ્કૂલ ઑફ મ્યુઝિકના ડિરેક્ટર પ્રફુલ્લ અનુભાઈ જણાવે છે, "આજથી લગભગ 15થી 20 વર્ષ પહેલાં કાશીરામ હૉલમાં પંડિત હરિપ્રસાદ ચૌરસિયા અને ઉસ્તાદ ઝાકીર હુસેને જુગલબંદી કરી હતી."

વિદૂષી મંજૂ મહેતા, પં.વિશ્વમોહન ભટ્ટ, પં.રાજન સાજન મિશ્રા, ઉસ્તાદ ઝાકીર હુસૈન, પં.કિશન મહારાજ, પં.હરિપ્રસાદ ચૌરસિયા

"પંડિત ચૌરસિયાએ આલાપ વગાડવાનો શરૂ કર્યો. તેઓ હંમેશાં લાંબો આલાપ(રાગના વાદનની શરૂઆત, જેમાં રાગનો પરિચય મળે છે અને રાગ વિસ્તાર થાય છે.) વગાડે છે." 

"પછી તેમણે ગત(જેમાં રાગના સ્વરો સાથે તાલ વાદન પણ જોડાય છે) શરૂ કરી અને ઝાકીરે તબલાં વગાડવાનાં શરૂ કર્યાં."

"આ કાર્યક્રમ પૂરો થયા બાદ પંડિતજી બૅકસ્ટેજ આવ્યા, મને અને નંદનભાઇને મળ્યા અને કહ્યું કે આ ઑડિયન્સ સપ્તકમાં જ મળી શકે."

"ઝાકીર હુસેન જેવા કલાકાર સ્ટેજ પર હોય, જેને સાંભળવા જ લોકો મોટી સંખ્યામાં આવતા હોય." 

"ઝાકીરે પોણા કલાક સુધી માત્ર સ્ટેજ પર બેસવાનું જ હોય અને તબલાં ન વગાડે અને છતાં ઑડિયન્સ શાંતિથી સાંભળે એ સમજ સપ્તકના ઑડિયન્સમાં છે."

એ લોકો...\n\ntl;dr:
સમગ્ર દુનિયામાં વેપારી પ્રજા તરીકે ગુજરાતીઓની એક છાપ રહી છે. તેથી જ દુનિયાભરમાં પોતાના મધુર સિતારવાદન અને તેમાં નવતર પ્રયોગો માટે જાણીતા પંડિત રવિશંકર પ્રથમ વખત અમદાવાદ આવ્યા ત્યારે તેમણે કહેલું કે 'અમદાવાદ માટે સંગીત એટલે રૂપિયે કી ઝનકાર.'